**МЕТОДИКА ЗА ОЦЕНКА НА ОФЕРТИТЕ**

Критерий за оценка на предложенията е **икономически най-изгодна оферта,** при следните показатели за определяне на комплексната оценка:

1. **Показател -„Предлагана цена” (ПЦ)**
2. **Показател – „Техническо предложение” (ТП)**

Комплексна оценка (КО) = ПЦ+ ТП

На първо място се класира участникът, събрал най-много точки. Максималният брой точки, който може да получи участник, е 100т.

**Показател „Предлагана цена” (ПЦ)**

Показател „Предлагана цена” е с максимален брой точки **50 т.**

Максималният брой точки по този показател получава офертата с предлагана най-ниска цена – 50 точки. Точките на останалите участници се определят в съотношение към най-ниската предложена цена по следната формула:

Рmin

ПЦ= -------- х 50, където

Рn

„50” са максималните точки по показателя;

Р n– цената, предложена от съответния участник (без ДДС);

Рmin - предложената минимална цена(без ДДС).

**Показател – „Техническо предложение” (ТП)**

Максимален брой точки по този показател - **50 т.**

|  |  |
| --- | --- |
| **Техническо предложение (ТП) – елементи (П1)** | **Максимално възможен брой точки** |
| Работна програма – П1 | 50 |
|  |  |
| **Техническо предложение (ТП)** | **50** |

**ТП = П1**

**Работна програма П1**

**Максимален брой точки - 50 т.**

***Участникът трябва да разработи цялостна концепция за изпълнение на поръчката, с която да покаже предимствата на техническото си предложение по отношение на организация на работа, строителните дейности и крайния продукт. Работната програма трябва да включва като минимум следното:***

* **Организация в етапа на подготовка на строителната площадка**
* **Организация в етапа на строителство**
* **Линеен календарен график**

**Методика за оценка:**

|  |  |  |
| --- | --- | --- |
| **Показател за оценка** | **точки** | **Условия за получаване** |
| **А.Предлагана цена** | до 50 | ПЦ **min**  ПЦ **=** ------------ х 50 = ..............точки.  ПЦ **предл.** |
| **Б.Техническо предложение**  **Работна програма П1** | до 50 | Участникът получава **50 точки** при условие, че са налице следните обстоятелства:  - Предвидените дейности в етапа на подготовка са изчерпателно изброени и осигуряват навременно стартиране на строителството, показани са отговорниците за конкретните дейности;  - Описани са технологичната последователност на строителните процеси и необходимите технически и човешки ресурси, както и разпределението им във времето;  - Детайлно е описано взаимодействието с различните участници в процеса на строителство;  - В линейния календарен график са включени всички дейности, необходими за успешно приключване на проекта;  - Има съответствие между предложената организация и линейния график. |
| 35 | Участникът получава **35 точки** при условие, че работните проекти, са , съобразени с предмета на поръчката, но съдържат пропуски и е налице **едно или повече** от долните обстоятелства:  - Схематично (общо) описание на организацията в етапа на подготовка на строителната площадка или строителство; част от необходимите дейности в етапа на подготовка не са описани или не са показани някои от отговорниците за конкретните дейности;  - Описани са технологичната последователност на строителните процеси с малки пропуски; не са описани всички необходими технически или човешки ресурси, или не е показано тяхното разпределение във времето;  - Не е описано взаимодействието с някои от участниците в процеса на строителството;  - В графика не са включени всички дейности, необходими за успешно приключване на проекта, или не са описани всички срокове, или не е показана последователността на изпълнението им или екипите, които ги изпълняват, или не са показани работната ръка и основната механизация;  - Има частично несъответствие между организацията на работа, предложена от участника и линейния график, което не компрометира изпълнението на поръчката, но не дава ясна представа кое ще е водещо при изпълнението на дейностите- организацията на работа, предложена от участника или линейния график; |
|  | 20 | Участникът получава 20 т., в случай че е налице някое от долните обстоятелства  - Липсва описание на организацията в етап на подготовка на строителната площадка или строителство; не са описани съществени необходими дейности в етапа на подготовка или не са показани отговорници за конкретните дейности;  - Описаната технологичната последователност на строителните процеси е с пропуски или е сгрешена последователността на процесите; не са описани необходимите технически или човешки ресурси;  - Липсва описание на взаимодействието с основни участници в процеса на строителство;  - В линейния календарен график не са включени основни дейности, необходими за успешно приключване на проекта; или не е показана последователността на изпълнението им; или не са показани работната ръка и основната механизация;  - Няма съответствие между организацията на работа, предложена от участника и линейния график; |